ROMÂNIA

JUDEŢUL CLUJ

PRIMĂRIA MUNICIPIULUI DEJ

COMPARTIMENT JURIDIC

Nr. 11593 din 08.05.2019

**Raport de specialitate**

**la proiectul de hotărâre privind modificarea duratei contractelor de închiriere pentru beneficiarii loturilor atribuite în baza legii Nr. 15/2003 sprijinul acordat tinerilor pentru construirea unei locuințe proprietate personala, republicata**

Având in vedere expunerea de motive înregistrata sub nr. 11591/08.05.2019, întocmita de Primarul municipiului Dej;

Din analiza proiectului de hotărâre propus dezbaterii rezultă că beneficiarii Legii nr. 15 din 2003 întimpină greutăți în a accesa credite bancare pentru construirea sau finalizarea locuințelor întrucât instituțiile bancare nu doresc sa crediteze decât pe perioada valabilității contractelor de închiriere adică pe 5 ani sau mai puțin.

Având in vedere că prin HCL nr. 94 din 16.12.2014 privind aprobarea prelungirii contractelor de închiriere pentru ocuparea domeniului public și privat, care au termen de valabilitate 31 decembrie 2014 și care expiră pe parcursul anului 2015 sa aprobat prelungirea contractelor de închiriere care au destinație de terenuri sub construcții doar pe o perioada de 5 ani.

Având în vedere prevederile ‘art. 36’, alin. (2), lit. c); alin. (5), lit. a) şi b), alin. (6), lit. a), ”pct.16” şi ’art. 45’, alin. (3) din Legea administrației publice locale Nr. 215/2001, republicată, cu modificările şi completările ulterioare

Fata de considerentele expuse anterior Compartimentul Juridic, propunem supunerea spre dezbaterea Consiliului Local al municipiului Dej a **Proiectul de hotărâre privind durata contractelor de închiriere pentru beneficiarii loturilor atribuite în baza legii Nr. 15/2003.**

**Compartiment Juridic**

**Iosip Horațiu**